**בגדי הכהן הגדול**

1. **ויקרא פרק טז פסוקים ג-ד**

(ג) בְּזֹאת יָבֹא אַהֲרֹן אֶל הַקֹּדֶשׁ בְּפַר בֶּן בָּקָר לְחַטָּאת וְאַיִל לְעֹלָה: (ד) כְּתֹנֶת בַּד קֹדֶשׁ יִלְבָּשׁ וּמִכְנְסֵי בַד יִהְיוּ עַל בְּשָׂרוֹ וּבְאַבְנֵט בַּד יַחְגֹּר וּבְמִצְנֶפֶת בַּד יִצְנֹף בִּגְדֵי קֹדֶשׁ הֵם וְרָחַץ בַּמַּיִם אֶת בְּשָׂרוֹ וּלְבֵשָׁם.

1. **תלמוד בבלי מסכת ראש השנה דף כו עמוד א**

אמר רב חסדא: מפני מה אין כהן גדול נכנס בבגדי זהב לפני ולפנים לעבוד עבודה - לפי שאין קטיגור נעשה סניגור.

1. **ספרא אחרי מות פרשה א תחילת פרק א**

יכול לא ילבש עמהם בגדי פשתן אבל ילבש עמהם בגדי חול תלמוד לומר בד ומה תלמוד לומר בד בד ארבעה פעמים למעט ארבעה כלים, שנאמר בהם לפני ה'.

1. **ירושלמי יומא ז, ב**

ולמה בבגדי לבן? אמר רבי חייה בר בא: כשירות של מעלן כך שירות של מטן. מה למעלן 'ואיש אחד בתוכם לבוש בדים' אף למטן 'כתנת בד קדש ילבש'.

1. **אברבנאל ויקרא טז**

שהכהן גדול, בהכנסו במקום המקודש ההוא, היה מתדבק בבוראו ומתדמה כל מה שאפשר לאלהיו ולמלאכיו בהיותו ביום ההוא כאחד מצבא המרום.

1. **תלמוד בבלי מסכת יומא דף יב עמוד ב**

מה תלמוד לומר ילבש... רבי דוסא אומר: להביא בגדי כהן גדול ביום הכפורים, שהן כשרין לכהן הדיוט. רבי אומר: שתי תשובות בדבר, חדא: דאבנטו של כהן גדול ביום הכיפורים לא זה הוא אבנטו של כהן הדיוט, ועוד: בגדים שנשתמשתה בהן קדושה חמורה תשמש בהן קדושה קלה?

1. **רלב"ג ויקרא טז, ד**

ראוי שיוסר ממנו זה הכבוד הנפלא שהיה לו שלובשו בגדי זהב, וישתמש בדמות הבגדים שישמש בהן כהן הדיוט... כי ראוי שיכיר היותו שפל ונבזה ביחס אל ה' יתעלה.

1. **שמות פרק כח, מ-מב**

וַעֲשֵׂה לָהֶם מִכְנְסֵי בָד לְכַסּוֹת בְּשַׂר עֶרְוָה.

1. **ויקרא ו, ג**

וְלָבַשׁ הַכֹּהֵן מִדּוֹ בַד וּמִכְנְסֵי בַד יִלְבַּשׁ עַל בְּשָׂרוֹ וְהֵרִים אֶת הַדֶּשֶׁן אֲשֶׁר תֹּאכַל הָאֵשׁ.

1. **במדבר רבה (וילנא) פרשת במדבר פרשה ד**

לבש בגדי כהונה גדולה שנא' ויעש ה' אלהים לאדם ולאשתו כתנות עור וילבישם.

1. **ויקרא פרק טז פסוקים כג-כד**

וּבָא אַהֲרֹן אֶל אֹהֶל מוֹעֵד וּפָשַׁט אֶת בִּגְדֵי הַבָּד אֲשֶׁר לָבַשׁ בְּבֹאוֹ אֶל הַקֹּדֶשׁ וְהִנִּיחָם שָׁם. וְרָחַץ אֶת בְּשָׂרוֹ בַמַּיִם בְּמָקוֹם קָדוֹשׁ וְלָבַשׁ אֶת בְּגָדָיו וְיָצָא וְעָשָׂה אֶת עֹלָתוֹ וְאֶת עֹלַת הָעָם.

1. **אבן עזרא ויקרא פרק טז פסוק כ**

יש אומרים שהם (הבגדים) הנזכרים. והעד, שלא נכתב ולבש בגדים אחרים.

1. **תלמוד בבלי מסכת יומא דף יב עמוד ב**

'והניחם שם', מלמד שטעונין גניזה.

1. **ספורנו ויקרא פרק טז פסוק כג**

כי הקריבם לפני ה' ויקדשו קדושה יתירה ולא יאות אפילו לכהן גדול אחר שעברה שעת מעלתו.

1. **רמב"ם הלכות כלי המקדש פרק ח הלכה ה**

ובגדי לבן שעובד בהם ביום הצום אינו עובד בהם פעם שניה לעולם אלא נגנזין במקום שיפשוט אותם שם.

1. **ילקוט שמעוני אות שעב**

והבאת שמה מבית לפרכת את ארון העדות, ושם היה נתון צנצנת המן וצלוחית של שמן המשחה ומקלו של אהרן שקדיה ופרחיה ובגדי כהן גדול.

1. **תלמוד ירושלמי מסכת יומא פרק ז הלכה ג**

תני רבי חייה: 'ולבשם' ובלו שם, שם היו גנוזין שם היו מרקיבין.

1. **ויקרא פרק י, א-ה**

וַיִּקְחוּ בְנֵי אַהֲרֹן נָדָב וַאֲבִיהוּא אִישׁ מַחְתָּתוֹ וַיִּתְּנוּ בָהֵן אֵשׁ וַיָּשִׂימוּ עָלֶיהָ קְטֹרֶת וַיַּקְרִיבוּ לִפְנֵי ה' אֵשׁ זָרָה אֲשֶׁר לֹא צִוָּה אֹתָם: וַתֵּצֵא אֵשׁ מִלִּפְנֵי ה' וַתֹּאכַל אוֹתָם וַיָּמֻתוּ לִפְנֵי ה'... וַיִּקְרָא מֹשֶׁה אֶל מִישָׁאֵל וְאֶל אֶלְצָפָן בְּנֵי עֻזִּיאֵל דֹּד אַהֲרֹן... וַיִּקְרְבוּ וַיִּשָּׂאֻם בְּכֻתֳּנֹתָם אֶל מִחוּץ לַמַּחֲנֶה כַּאֲשֶׁר דִּבֶּר מֹשֶׁה:

1. **פסיקתא זוטרתא (לקח טוב) ויקרא פרשת שמיני דף כח עמוד א**

חס הקב"ה על הצדיקים במיתתן יותר מבחייהן שהרי לא נתבזו שישרפו בגדיהם.

1. **אברבנאל ויקרא טז**

הכהן הגדול בהכנסו לפני לפנים היה כאיש הנעתק מהעולם הזה לעולם הבא... ומן הטעם הזה היו בגדי לבן ששרת בהם כהן גדול ביום הכיפורים אסורים בהנאה כבגדי המת שהלבישוהו במותו.

1. **ספורנו במדבר פרק כ פסוק כו**

והפשט את אהרן את בגדיו. אותם בגדים הראוים לכהן גדול יותר על כהן הדיוט: והלבשתם את אלעזר. שהיה לבוש ד' בגדי כהן הדיוט ובכן נשאר אהרן בד' בגדי כהן הדיוט לבוש הבדים כמו שהיה ענינו בהכנס לפני ולפנים וכענין הראות מלאכי אלהים לעבדיו.

1. **ויקרא פרק טז, א-ב**

(א) וַיְדַבֵּר ה' אֶל מֹשֶׁה אַחֲרֵי מוֹת שְׁנֵי בְּנֵי אַהֲרֹן בְּקָרְבָתָם לִפְנֵי ה' וַיָּמֻתוּ: (ב) וַיֹּאמֶר ה' אֶל מֹשֶׁה דַּבֵּר אֶל אַהֲרֹן אָחִיךָ וְאַל יָבֹא בְכָל עֵת אֶל הַקֹּדֶשׁ מִבֵּית לַפָּרֹכֶת אֶל פְּנֵי הַכַּפֹּרֶת אֲשֶׁר עַל הָאָרֹן וְלֹא יָמוּת.

1. **תלמוד בבלי מסכת יומא דף נב עמוד ב**

לא היה מאריך בתפלתו, כדי שלא להבעית את ישראל.

1. **עקידת יצחק שער סג**

לו חכמו ישכילו בענינו של כהן גדול, ושמושו בבגדים ההם וגניזתם, ידעו כי האיש השלם לא ירע בעיניו לשלח גופו חפשי מעמו, רק בהסיר הבגדים הצואים מעליו והלבש אותו מחלצות.

1. **ויקרא פרק טז, לד**

וַיַּעַשׂ כַּאֲשֶׁר צִוָּה ה' אֶת מֹשֶׁה:

1. **אורות התשובה ח, א**

המכאוב שמרגישים ברעיון התשובה בראשית זריחתו, הוא בא מפני הנתוקים, שחלקי הנפש הרעים, שאין להם תקנה... הולכים ונתקים ונעקרים, מעצמיות הנפש היסודית בעקרה.

1. **רמב"ם הלכות תשובה פרק ב הלכה ד**

מדרכי התשובה להיות השב צועק תמיד לפני השם בבכי ובתחנונים... ומשנה שמו כלומר אני אחר ואיני אותו האיש שעשה אותן המעשים.

1. **ואסילי קנדינסקי / על הרוחני באמנות עמ' 71-72**

בתיאור מדויק יותר הרי הלבן, הנחשב תכופות כלא-צבע, הוא כעין סמל של עולם שבו נעלמו כל הצבעים בתורת תכונות וישויות חומריות... צלילו הפנימי הוא כעין לא-צליל, התואם למדי כמה דמימות במוסיקה, אותן דמימות המפסיקות רק זמנית את התפתחותו של נושא או של תוכן, ואין בהן משום סיום מוחלט של התפתחות. אין זו שתיקה מתה אלא רבת-אפשרויות. הלבן מצלצל כשתיקה, שניתן להבינה לפתע. זהו מין אין שופע נעורים, ומוטב לומר – מין אין שהוא לפני הראשית, לפני הלידה. כך צלצלה אולי הארץ בעונה הלבנה של תקופת הקרח. וצלצולו הפנימי של השחור הוא כאין שאין בו אפשרויות, כאין מת לאחר שכבתה החמה. כשתיקה נצחית ללא עתיד וללא תקוה... לא לשוא נבחר הלבן כמלבוש השמחה הזכה והטוהר הלא מוכתם, והשחור כמלבוש האבל הגדול והעמוק וכסמל המוות.

1. **תלמוד בבלי מסכת יומא דף לט עמוד ב**

תנו רבנן: אותה שנה שמת בה שמעון הצדיק אמר להם: בשנה זו הוא מת. אמרו לו: מניין אתה יודע? אמר להם: בכל יום הכפורים היה מזדמן לי זקן אחד לבוש לבנים ועטוף לבנים, נכנס עמי ויצא עמי. והיום נזדמן לי זקן אחד לבוש שחורים ועטוף שחורים, נכנס עמי ולא יצא עמי.

1. **רמב"ם הלכות תשובה פרק ז הלכה ז**

כמה מעולה מעלת התשובה. אמש היה זה מובדל מה' אלהי ישראל, צועק ואינו נענה ועושה מצות וטורפין אותן בפניו. והיום הוא מודבק בשכינה, צועק ונענה מיד, ועושה מצות ומקבלין אותן בנחת ושמחה שנאמר 'כי כבר רצה האלהים את מעשיך'.